Guacamai golablau | Zoo Barcelona
El seu aspecte és molt semblant al del guacamai blau, amb una distribució de la coloració al plomatge força semblant, tot i que es distingeix d’aquest per la presència d’una taca blava a la gola que li dóna el nom.
Nord de Bolivia
La seva àrea de distribució és extremadament restringida, ja que ocupa només la regió de Los Llanos de Moxos, al nord i l’est de Bolívia. Viu en sabanes i boscos inundables de clima tropical, generalment entre els 200 i 300 metres d’alçària
S’alimenta principalment de fruits i llavors.
Nidifica en forats d’arbres d’escorça dura i palmeres, generalment entre l’agost i el desembre –finals de l’època seca–, on ponen entre dos i cinc ous que coven durant períodes propers als 26 a 28 dies.
De comportament bàsicament gregari com altres guacamais, tot i que es reprodueix de manera solitària. És resident i sedentari a tota l’àrea de distribució.
Aquesta espècie, una de les més amenaçades de la família dels psitàcids, es troba en perill crític a causa de la desforestació i la captura per al tràfic il·legal de mascotes. El seu futur és poc esperançador, ja que dels 1.000 o 1.200 exemplars que es comptaven a principi dels anys vuitanta, avui dia només en queden uns 150, fet que suposa un declivi poblacional excepcionalment preocupant. Actualment es troba en perill crític d’extinció.